Trondheim byleksikon

Trondheim byleksikon er et byleksikon som dekker Trondheim kommune. Leksikonets mål er at det skal speile byen både i nåtid og i fortid.

Trondheim byleksikon har kommet i to utgaver. Første utgave ble utgitt i 1996. Andre utgave ble gitt ut 24. mai 2008 i et mye større format, og inneholder 5000 oppslagsord og har et første-opplag på 7000.

Deler av leksikonet bygger på Wilhelm K. Størens bok Sted og navn i Trondheim, med undertittelen Et topografisk–historisk leksikon. Størens bok ble utgitt i 1983, og innholdet derfra har vært en viktig del av basismaterialet for byleksikonet. Sted og navn i Trondheim omhandlet kun de bydelene som lå innenfor bygrensen av 1892, samt Bymarka og det gamle Lade sogn, det vil si Strinda herred med unntak av Bratsberg sogn. Bydelene Tiller, Leinstrand og Byneset var altså ikke omfattet.

Utgaver

Referanser 

Norske oppslagsverk
Trondheim
Bøker fra 1996
Bøker fra 2008